laion/Wikipedia-Exotic huggingface dataset:
אנדראס טובה

אנדראס טובה (בגרמנית: Andreas Toba; נולד ב-7 באוקטובר 1990) הוא מתעמל גרמני. טובה נולד בהנובר. אביו הוא המתעמל הרומני מריוס טובה. ב-2008 הוא זכה במדליית ארד עם הנבחרת שלו באליפות לילדים ונוער בלוזאן, ב-2009 החל להיות חבר בנבחרת הלאומית של גרמניה. באליפות גרמניה באותה שנה הוא היה במקום השישי ושביעי. לאחר מכן, באולימפיאדת 2012 היה במקום הרביעי. באולימפיאדת 2016 עבר פציעה אך התחרה בסוס סמוכות ועזר לגרמניה להגיע לגמר, באותה שנה זכה בפרס במבי, פרס תקשורת גרמני. באולימפיאדת טוקיו בשנת 2021 הוא השתתף בתחרות בפעם השלישית. נבחרתו הגיע לגמר וסיימה במקום השישי. מדיה וקבצים בנושא אנדראס טובה בוויקישיתוף אתר האינטרנט הרשמי של אנדראס טובה (בגרמנית) אנדראס טובה, ברשת החברתית פייסבוק אנדראס טובה, ברשת החברתית אקס (טוויטר) אנדראס טובה, ברשת החברתית אינסטגרם אנדראס טובה, באתר הוועד האולימפי הבין-לאומי אנדראס טובה, באתר olympedia.org אנדראס טובה, באתר התאחדות ההתעמלות הבין-לאומית
פאני קנדל

פרנצ'יסקה "פאני" קנדל (בפולנית: Franciska "Fanny" Kandlówna;‏ ? – 1940) הייתה שחיינית יהודייה-פולנייה. אלופה ושיאנית פולין בשחייה. נספתה בשואה. קנדל התאמנה בקבוצת הכח ביליץ, לצידן של זאוברמן, גרטרודה דוידוביץ' ולידיה פסטור היא התאמנה בבריכת השחייה פנורמה שנפתחה בשנת 1936, אחד המתקנים המודרניים ביותר באירופה. באליפות פולין שנערכה בשנת 1934 היא זכתה בשתי מדליות זהב במשחה ל-200 מטר חזה ובמשחה שליחות 3x100 מטר מעורב ביחד עם גרטרודה דוידוביץ' ולידיה פסטור. במכביה השנייה שנערכה בחיפה באפריל 1935 היא זכתה במדליית ארד במשחה שליחות 4x100 מטר חופשי ביחד עם גרטרודה דוידוביץ' ולידיה פסטור בתוצאה של 7:11.2 דקות, אחרי אוסטריה (5:34.6 דקות) וארץ ישראל (6:02.6 דקות) וסיימה במקום חמישי במשחה ל-200 מטר חזה בתוצאה של 3:50.7 דקות. בתחרות שנערכה בקרקוב, היא זכתה במדליית זהב במשחה שליחות 3x100 מטר מעורב ביחד עם פאני קנדל ולידיה פסטור בתוצאה של 4:57.5 דקות. באליפות פולין שנערכה בביליץ באמצע יולי אותה שנה לעיני 3500–4500 צופים היא זכתה במדליית זהב במשחה שליחות 4x100 מטר חופשי ביחד עם חברותיה זאוברמן, גרטרודה דוידוביץ' ולידיה פסטור בשיא פולין חדש של 5:47.7 דקות. לאחר פלישת גרמניה הנאצית לפולין היא נהרגה בלבוב. מדיה וקבצים בנושא פאני קנדל בוויקישיתוף צבי כתבי, עשירים בגולה ודלים בישראל, דבר, 16 ביוני 1950 תמונה של פאני קנדל, תמונה מספר 3 Maccabiah Games before World War II (באנגלית) אל. אלכסנדרוביץ', ספורט וספורטאים - הגב' דוידוביץ' בהונגריה, הַבֹּקֶר, 1 ביולי 1940 Sport kobiet bez sportów narodowych w Polsce 1919–1939 (בפולנית) המכביה בחיפה, דבר, 10 באפריל 1935 התחרויות הימיות במכביה השניה בחיפה, דואר היום, 11 באפריל 1935 בגולה - "הכח" ביליץ מנצח בשחיה, דואר היום, 9 בספטמבר 1935 "Przegląd Sportowy" כמודיע ומקדם ספורט נשים בפולין בשנת פרוץ מלחמת העולם השנייה (1939), מאמר (בפולנית)
יבלת תפילה

יבלת תפילה היא יבלת על המצח הקיימת אצל מוסלמים אדוקים, בעיקר במצרים. האסלאם דורש ממאמיניו להתפלל חמש פעמים ביום (צלאה). תפילה הכוללת כריעה על מחצלת תפילה ונגיעה באדמה עם המצח. כאשר עושים זאת בחוזקה לפרקי זמן ממושכים, עלולות להתפתח יבלות על המצח שנחשבות כסימן של אדיקות. למשל, ההוכחות לאדיקותו של אנואר סאדאת היו יבלות על מצחו מהשתטחות חוזרת ונשנית בתפילה. מנהג זה מוזכר בקוראן: מחמד שליח אלהים הוא, ואנשי בריתו יכבידו את ידיהם על הבוגדים; אך איש את אחיו ירחמו. הנך רואה בכרעם על ברכם ומשתחוים לאלהים למען הפיק ממנו רצון ורחמים. הכרת פניהם [יבלת התפילה] תענה בהכנעתם. בתורה ובאיוואנגיליאום תמצא עליהם את המשל הזה: הם נמשלו כזרע המוציא את הקנה ומחזקהו ומגדלהו לשבולת המרימה את ראשה על גזעה להרוות את נפש הזורע. והבוגדים ילבשו כלימה, ולמאמינים ולעושי טוב העיד אלהים כפרת עון ושכר גדול. — אות (כט) חלק מהמוסלמים מאמינים גם שביום תחיית המתים, היבלת הזו תאיר באור לבן עצום. עם זאת, גאווה אסורה באסלאם. אם גבשושית התפילה עלולה לגרום לגאווה, יש לנקוט באמצעי זהירות כדי לעצור היווצרות בליטה, שכן זכות התפילה עלולה להתבטל. בהקשר למנהגים הגופניים בזמן התפילה, מלבד הופעת הסימן על גבי המצח, דווח על סימנים דומים גם על גבי המרפקים, ברכיים וקרסוליים. התייחסות ליבלת תפילה אצל 'גברים, נשים ואלוהים(ים)' Slackman, Michael (18 בדצמבר 2007). "Fashion and Faith Meet, on Foreheads of the Pious". נבדק ב-2021-10-02. {{cite web}}: (עזרה) Magdi Abdelhadi (23 ביוני 2008). "Signs of division on Egypt's brow". BBC News. נבדק ב-2011-01-10. {{cite web}}: (עזרה) M. Cangiano, Mahmmod J. Chisti, Mark A.C. Pietroni, Jonathan H. Smith, Extending Prayer Marks as a Sign of Worsening Chronic Disease, Journal of Health, Population and Nutrition, 2011, Vol. 29, No. 3
לידיה פסטור

לידיה פסטור (בפולנית: Lidka Pastor) הייתה שחיינית יהודייה-פולנייה. אלופה ושיאנית פולין בשחייה. פסטור התאמנה בקבוצת הכח ביליץ, לצידן של זאוברמן, גרטרודה דוידוביץ' ופאני קנדל היא התאמנה בבריכת השחייה פנורמה שנפתחה בשנת 1936, אחד המתקנים המודרניים ביותר באירופה. במכביה השנייה שנערכה בחיפה באפריל 1935 היא זכתה במדליית ארד במשחה שליחות 4x100 מטר חופשי ביחד עם גרטרודה דוידוביץ' ופאני קנדל בתוצאה של 7:11.2 דקות, אחרי אוסטריה (5:34.6 דקות) וארץ ישראל (6:02.6 דקות) וסיימה במקום שישי במשחה ל-100 מטר חופשי בתוצאה של 1:35 דקות בתחרות שנערכה בקרקוב, היא זכתה במדליית זהב במשחה שליחות 3x100 מטר מעורב ביחד עם פאני קנדל וגרטרודה דוידוביץ' בתוצאה של 4:57.5 דקות ובמדליית כסף במשחה ל-100 מטר חופשי בתוצאה של 1:25.3 דקות, אחרי גרטוטרדה דוידוביץ' (1:21.2 דקות) באליפות החורף של פולין שנערכה בוורשה במרץ 1939 במזג אוויר סוער ותחת גשם חזק, היא זכתה במדליית זהב במשחה ל-300 מטר מעורב אישי בתוצאה של 5:40.5 דקות. באליפות פולין שנערכה בביליץ באמצע יולי אותה שנה לעיני 3500–4500 צופים היא זכתה במדליית זהב במשחה שליחות 4x100 מטר חופשי ביחד עם חברותיה זאוברמן, גרטרודה דוידוביץ' ופאני קנדל בשיא פולין חדש של 5:47.7 דקות. צבי כתבי, עשירים בגולה ודלים בישראל, דבר, 16 ביוני 1950 תמונה של לידיה פסטור, תמונה מספר 3 מדיה וקבצים בנושא לידיה פסטור בוויקישיתוף המכביה בחיפה, דבר, 10 באפריל 1935 התחרויות הימיות במכביה השניה בחיפה, דואר היום, 11 באפריל 1935 בגולה - "הכח" ביליץ מנצח בשחיה, דואר היום, 9 בספטמבר 1935 "Przegląd Sportowy" כמודיע ומקדם ספורט נשים בפולין בשנת פרוץ מלחמת העולם השנייה (1939), מאמר (בפולנית)
היפוניכיום

באנטומיה של האדם, ההיפוניכיום (באנגלית: Eponychium) הוא קרום עור מעובה בבסיס הציפורניים, הוא השכבה הראשונה של העור, אליו מחוברת הציפורן ועליו היא גדלה. האפוניכיום מורכב מתאי עור חיים עתירי עצבים וכלי דם בעוד שהציפורן היא תאי עור מתים. תפקידו להגן על האזור שבין הציפורן לאפידרמיס מפני חשיפה לחיידקים וזיהומים. בפרסתנים, ההיפוניכיום הוא כמוסת הפרסה הנשירה (אנ') בעוברעם ובסייחים שזה עתה נולדו, ומהווה חלק מהפרסה הקבועה בבעלי חיים מבוגרים. Eponychium - Definition and Examples - Biology Online Dictionary, Biology Articles, Tutorials & Dictionary Online, ‏4 במרץ 2023 ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
משפחת סטמקר

משפחת סטמקר (גם Satamkar או Satamker) היא משפחה מבני ישראל שחיה במשך מאות שנים בקולאבה (כיום מחוז רייגאד) שבאזור קונקן, בהודו. רוב בני המשפחה עברו לישראל משנות ה-60 ועד שנות ה-80 של המאה ה-20; חלקם התיישבו במקום אחר בעולם. מוצאה של משפחת סטמקר בכפר סאטמבה/וירג'ולי ממחוז ריגד במדינת מהאראשטרה, ליד החוף המערבי של הודו מדרום למומבאי. משפחה זו שייכת לקהילת בני ישראל, אחת משלוש הקבוצות של יהודי הודו. על פי המסורת, אבות בני ישראל היו יהודים שהגיעו להודו לפני כ-2000 שנה, התיישבו והתחתנו עם האוכלוסייה המקומית. מאמינים שהם גיירו את נשותיהם או לפחות שמרו על כמה מסורות יהודיות במשפחותיהם. בני ישראל חיים במחוז קולבה (היום: ראיגד) כבר קרוב לשמונה עשרה מאות שנים. אבות סטמקר נהגו להתגורר בכפרים שמהם האמינו שהם לקחו את שמות משפחתם (סטמקר = מסאטמבה (וירג'ולי), פנקר = מהעיירה שנקראת פן, אשטמקר = מהעיירה שנקראת אשטמי). סאטמבה פירושו, במראטהית, 'שבעה מנגו'. במשך מאות שנים עיסוקם העיקרי היה כבישת שמן. הם הפיקו שמן ממעין שומשום שנקרא טיל ונודעו בשם שניוואר טלי ("מכבשי שמן שבת"), כי לא עבדו בשבת. בסוף המאה ה-18 ובעיקר במהלך המאה ה-19 התגייסו הגברים לצבא. עם מסורת של אוריינות, הם מצאו תפקידים גם בממשל הקולוניאלי הבריטי, בשירות המדינה, ברכבת, בדואר, ובמכס. מאותה תקופה הם התיישבו בכל חלקי הודו (הודו ופקיסטן הנוכחית). רבים גרו במומבאי ועבדו כנגרים או קבלנים ('מיסטרי'). בתחילת המאה ה-19, חלקם עזבו את הכפרים שלהם למומבאי, ננדגאון, מהראשטרה ומקומות אחרים. רוב בני משפחת סטמקר התגוררו בסאטמבה/וירג'ולי עד שנות ה-70. בין שנות ה-60 ל-1980, רוב משפחת סטמקר היגרו לישראל. רבים מבני ישראל כבר עזבו בשנות החמישים. חלקם חיים כיום בבריטניה, ארצות הברית, קנדה, צרפת, איטליה, ספרד, ברזיל ומדינות מערביות אחרות. חלק מהמשפחה עדיין מתגורר בהודו. דניאל אברהם סטמקר (המכונה דניאל אברהם) – מייסד חברת הספנות "ד. אברהם ובניו" במומבאי; נאמן ונשיא לשעבר של בית הכנסת תאן. דוד יחזקאל סטמקר – נשיא וגזבר קהילת בני ישראל, היה גם נציג המועצה המרכזית היהודית בבומביי. חנוך סטמקר – שחקן קולנוע ועוזר במאי של מהבוב חאן, במאי בולט של סרטים הינדיים. סולומן סטמקר – נגר נתן סולומן סטמקר – מוזיקאי. דוד סולומן סטמקר – מוזיקאי. אביגיל דוד סטמקר – מורה למוזיקה. בנימין נתן סטמקר – מוזיקאי. שגולה נתן סטמקר – רקדן קלאסי הודי. רפאל דוד סטמקר – מוזיקאי בתעשיית הקולנוע ההינדי ונגן כלי הקשה. רינה נתן סטמקר (רינה אליהו דיגורקר) – רקדנית קלאסית הודית. חנניאל נתן סטמקר – מוזיקאי בתעשיית הקולנוע ההינדי וגיטריסט. דוד סולומן סטמקר – מוזיקאי. סוזן דייוויד סטמקר (סונאלי סוניל פנדס) – רקדנית סיטאריסטית ורקדנית הודית קלאסית. דניאל רפאל סטמקר – מוזיקאי ופסנתרן. רבי חננאל סטמקר אתר האינטרנט הרשמי של משפחת סטמקר Religion and Society. Christian Institute for the Study of Religion and Society, Vol. 38 - India. 1991.|pages=53|note=Reference notes him as Ennoch Isaac Satamkar "Iraq and Roll: Bollywood's Jewish Sounds – Taj Mahal Foxtrot". "Guitar Player: Honey Satamkar - MusicIndiaOnline - Indian Music for Free!". אוהב תורה ולומדיה ר' חננאל סטמקר ז"ל, באתר ashdods.co.il
דפנה חיימוביץ'

דפנה חיימוביץ' (נולדה ב-14 בנובמבר 1948) היא סופרת ישראלית. חיימוביץ' עסקה בהדרכת מורים ובהנחלת השפה העברית לעולים. לאורך השנים פרסמה סיפורים קצרים ושירים בכתבי עת ספרותיים. חיימוביץ' ילידת רחובות. למדה בתיכון דה שליט ברחובות. לאחר מכן למדה חינוך לגיל הרך במכללת לוינסקי ועבדה כגננת במשך שנתיים בקיבוץ רמת הכובש. בהמשך הייתה מחנכת כיתות א-ב, מדריכת מורים ומורה לעברית לעולים באולפן. בעלת תואר ראשון בתיאטרון מהאוניברסיטה העברית, ותואר שני בספרות, מגמת כתיבה, מאוניברסיטת בן-גוריון. חברה באגודת הסופרות והסופרים העבריים וכן באקו"ם חיימוביץ' נשואה למרדכי, אמא לשני ילדים וסבתא לשישה נכדים. גרה בראשון לציון. לבדי ולא לבדי (ירושלים: דביר, 1984) ספורים במספריים (גבעתים: מסדה, 1986) חלומות בעננים (אור יהודה: ספרית מעריב, 1994) תלתלים (תל אביב: מטר הוצאה לאור, 2014) בית, עץ, געגוע (חבל מודיעין: כנרת, זמורה - מוציאים לאור, 2022) קיפודים רוקדים (בני ברק: מדיה 10 הוצאה לאור, 2023) הכוכבים של גלי ורני (בני ברק: מדיה 10 הוצאה לאור, 2023) לפרוח עם שיר: על שירים ומשוררים – חוברת קריאה ועבודה (תל אביב: מודן, 1994) מידע על דפנה חיימוביץ' בקטלוג הספרייה הלאומית דפנה חיימוביץ', ברשת החברתית פייסבוק יעקב בר-און, ‏טוויסט בעלילה: הסופרת דפנה חיימוביץ' פונה למבוגרים בספר חצי ביוגרפי חדש, באתר מעריב אונליין, 21 במרץ 2022 הספרים של דפנה חיימוביץ', באתר "סימניה" דפנה חיימוביץ' - פרסומים באתר הפנקס - כתב עת לילדים נעים להכיר, דפנה חיימוביץ' באתר סלונט, 2.6.2020 דפנה חיימוביץ' פרסומים באתר סלונט ריאיון עם הבוגרת דפנה חיימוביץ באתר מכללת לוינסקי, מאי 2016 דפנה חיימוביץ' באתר גוגל ספרים סיפור קצר: “אחרי המסיבה” מאת דפנה חיימוביץ’ באתר קורא בספרים, 26.1.2015 דפנה חיימוביץ', חג הספר או גלגולו של שיר, ספרות ילדים ונוער, חוברת 141, דצמבר 2018 דפנה חיימוביץ', פורים ביער, מסכות, גיליון 98, מרץ 2023 בית, עץ, געגוע - דפנה חיימוביץ', באתר עברית רשימת חברים, באתר אגודת הסופרות והסופרים העבריים ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דפנה חיימוביץ'".
קורור

קורור היא אחת מהמדינות של פלאו. מדינה זו מהווה המרכז התקשורתי והמסחרי של המדינה. המדינה כוללת מספר איים, שהעיקרי בהם הוא קורור, עליו נמצאת העיר קורור, בירת פלאו לשעבר, בה מתגוררים כ-11,200 תושבים (2004). במדינת קורור כ-14,000 תושבים (2004) המהווים כ-70% מאוכלוסיית פלאו. העיר קורור שימשה כבירת פלאו עד 7 באוקטובר 2006, עת עברה ממשלת פלאו לבירה החדשה נגרולמוד, הנמצאת באי השכן באבלדאוב. בית המשפט העליון של פלאו, הרשויות הפיננסיות, האקדמיה והמרכז הפיננסי נותרו בקורור. בתקופת השלטון הקולוניאלי הספרדי, הייתה העיר כפר דייגים קטן. לאחר מכן נתון היה האי למרות קולוניאלית גרמנית, ואלה הרחיבו את הנמל במקום ופתחו בעיר תחנת סחר. ב-1914, בעת שהאי היה תחת שלטון היפנים, חיו ביישוב המרכזי שבו כ-500 אנשים. היפנים פיתחו את העיר והממשלה היפנית של "הימים הדרומיים" ישבה במקום. האוכלוסייה גדלה במהירות, ועם פרוץ מלחמת העולם השנייה ב-1941 מנתה אוכלוסיית העיר 38,000 תושבים, מהם רק 5,000 מקומיים. בהיותה עיר חשובה למערך המלחמה היפני, היא מוגנה ובוצרה היטב ונבנו בה בונקרים ומחילות תת-קרקעיות. אלה נהרסו לאחר תום המלחמה ב-1945. ארצות הברית, שניצחה את יפן במלחמה, לא הייתה זקוקה לקורור בתור המטה המבצעי שלה באזור, היות שהיה לה כבר מטה בגואם. בשל כך הפסיקה התרחבות העיר על ידי זרים וכיום מתגוררים בה כמעט אך ורק מקומיים. האי קורור מחובר בגשרים לשני איים סמוכים: האי נגרקבסאנג - בו נמצאת העיר מייונגס, העיר השנייה בגודלה במדינת קורור, בה מתגוררים כ-1,200 תושבים. האי מאלאקאל - עליו נמצא נמל קורור. מדינת קורור מחוברת בגשר לאי באבלדאוב במדינת איראי, עליו נמצא שדה התעופה של קורור ובו נמצאת גם עיר הבירה מלקאוק. בקורור עוד כ-20 כפרים. מדיה וקבצים בנושא קורור בוויקישיתוף
מצוקילס

מצוקילס זאת גרסה כשרה לפסח של המאכל המקסיקני הפופולרי צִ'ילָקִילֶס בה פיסות הטורטיה מוחלפות בפיסות מצה. מצוקילס דומה מאוד למצייה (ביידיש מצה בריי). ההבדל הוא בתוספות המיוחדות למטבח המקסיקני. תחילה שוברים מצה ומטגנים בשמן עמוק. את חתיכות המצה הפריכות מוסיפים למחבת בה סלסה אדומה או ירוקה, בצל מטוגן וביצים. התערובת מתבשלת עד שחתיכות המצה מתחילות להתרכך. מצוקילים מוגשים בדרך כלל יחד עם שמנת חמוצה, מיני גבינות, בצל פרוס, פרוסות אבוקדו או גואקמולה, פרוסות צנון, שעועית או כל ירק אחר לפי הטעם. צ'ילקילס - וואלה! אוכל, באתר וואלה! Extra Crispy Staff, Make Matzoquiles with Your Leftover Matzo from Passover Recipe | Extra Crispy, MyRecipes (באנגלית)
ביורן נורדקוויסט

ביורן אקסל גוטה נורדקוויסט (בשוודית: Björn Nordqvist;‏ 6 באוקטובר 1942) היה כדורגלן שוודי, ששיחק בעמדת הבלם. נורדקוויסט שיחק בצעירותו במחלקת הנוער של עיר הולדתו אלסברג. בחודשי החורף, כאשר תנאי מזג האוויר לא אפשרו משחקי כדורגל, הוא נהג לשחק הוקי קרח. נורדקוויסט זכה באלסוונסקאן עם נורשפין ובגביע ההולנדי עם פ.ס.וו איינדהובן. בשנת 1968, זכה בפרס גולדבולן, ככדורגלן השוודי הטוב ביותר של השנה. לאחר מכן נכנס להיכל התהילה של הכדורגל השוודי. במהלך שנות ה-60 וה-70, היה נורדקוויסט קפטן נבחרת שוודיה ועשה לעצמו שם כאחד מגדולי הכדורגלנים בתולדותיה. הוא שיחק בשלושה מונדיאלים (1970, 1974 ו-1978), ורשם במדי הנבחרת 115 הופעות. הוא החזיק בשיא ההופעות במדי הנבחרת השוודית הזה עד שתומאס ראבלי עקף אותו ב-1994 לאחר שרשם את הופעתו ה-116 עבור שוודיה בחצי גמר מונדיאל 1994. מדיה וקבצים בנושא ביורן נורדקוויסט בוויקישיתוף ביורן נורדקוויסט, באתר Transfermarkt ביורן נורדקוויסט, באתר National Football Teams ביורן נורדקוויסט, באתר FootballDatabase.eu
טורטוק

טורטוק הוא כפר קטן בטריטוריית האיחוד ההודי של לדאק בין רכס קארקוראם להרי ההימלאיה, ואחד הכפרים הצפוניים ביותר של הודו, קרוב לקו השליטה בין הודו לפקיסטן. טורטוק ידוע בפירות שמגדלים בו, בעיקר משמשים. טורטוק היה בשליטה פקיסטנית עד למלחמת הודו–פקיסטן השלישית, אז כבש הצבא ההודי את הכפר. השבט המוכר ביותר שאכלס את טורטוק היה שבט דארדיק (אנ'). בסביבות המאה ה-13 לספירה, הגיעו לטורטוק שני לוחמים בשם צ'ולי ויאנגדרונג. הם הרגו את המלך ובסופו של דבר רוב המקומיים ברחו מטורטוק לאורך הנחל ומעבר להר, אל הכפרים הנקראים כיום האנו, דאה ודומקאר. נכון לעכשיו, רוב האוכלוסייה בטורטוק הם צאצאים ישירים של צ'ולי ויאנגדרונג. טורטוק נשארה נסיכות עצמאית עד כיבוש בלטסטן על ידי האימפריה הסיקהית (אנ'). אנשי טורטוק היו בונים (אנ'). האסלאם הגיע לטורטוק על ידי המטיף הפרסי סייד עלי שאה חמדני (אנ'). בתום מלחמת הודו–פקיסטן הראשונה עבר הכפר טורטוק לשליטת פקיסטן. במהלך מלחמת הודו–פקיסטן השלישית, אזור זה היה המקום בו התקיים קרב טורטוק (אנ'). ב-1999 התקיימה מלחמת קרגיל שהשפיעה על המקום. חלק מהמקומיים סייעו לכובשים הפקיסטנים. באוגוסט 2010, הכפר טורטוק הושפע משיטפונות שהתרחשו בכל אזור לדאק. טורטוק נפתח לתיירים בשנת 2010. הכפר משקיף לעמק מוריק ויש בו בית מלוכה עתיק. זהו הכפר הגדול האחרון שבו מותרת פעילות תיירותית לפני קו השליטה. על פי מפקד האוכלוסין של הודו מ-2011 (אנ'), בטורטוק יש 384 משקי בית. שיעור האוריינות הוא 82.53%. תושבי טורטוק והכפרים הסמוכים לו מדברים את שפת הבלטי (אנ') יחד עם לדאקי (אנ') ואורדו. מדיה וקבצים בנושא טורטוק בוויקישיתוף
בלה הורנשטיין

בלה הורנשטיין (בפולנית: Bella Hornstein) הייתה אתלטית יהודייה-פולנייה. אלופת פולין (1937) והמכביה השנייה (1935) בריצת 800 מטר. הורנשטיין התאמנה בקבוצת חשמונאים לבוב. במכביה השנייה שנערכה באפריל 1935 היא זכתה במדליית זהב בריצת 800 מטר בתוצאה של 2:49.4 דקות, לפני מרילה פרייוולד מפולין (2:52.6 דקות) ולוטי איינהורן מגרמניה. נוסף לכך, היא סיימה במקום רביעי בריצת 200 מטר. באליפות פולין שנערכה בקרקוב ביולי אותה שנה היא זכתה במדליית כסף בריצת 800 מטר בתוצאה של 2:37.4 דקות, אחרי אירנה שווידרסקה מפוזנן (2:33.4 דקות) ולפני יאדוויגה נובאצקה מוורשה (2:39.4 דקות) באליפות פולין באתלטיקה שנערכה בלודז' בתחילת יולי 1936 היא זכתה במדליית כסף בריצת 800 מטר בתוצאה של 2:33.6 דקות, אחרי יאדוויגה נובאצקה מוורשה (2:29.9 דקות) ולפני יאדוויגה וודניצקה מלודז' (2:37.0 דקות) באליפות פולין באתלטיקה שנערכה בבידגושץ' ביולי 1937 היא זכתה במדליית זהב בריצת 800 מטר בתוצאה של 2:44.9 דקות, אחרי קלרה סוחוצקה מווראשה (2:49.6 דקות) ומריה מוקה מבידגושץ' (2:49.8 דקות) באליפות פולין שנערכה בגרודז'ונדז בסוף יולי 1938 היא זכתה במדליית כסף בריצת 800 מטר בתוצאה של 2:28.5 דקות, אחרי גרטרודה איבצ'וק מגרודז'ונדז (2:28.1 דקות) ולפני הלינה זבורובסקה וורשה (2:36.4 דקות) כל המנצחות באליפות פולין בריצת 800 מטר מוויקיפדיה (בפולנית) תמונות של בלה הורנשטיין Maccabiah Games before World War II (באנגלית) כל המנצחים באליפות פולין באתלטיקה 1935 מוויקיפדיה (בפולנית) כל המנצחים באליפות פולין באתלטיקה 1936 מוויקיפדיה (בפולנית) כל המנצחים באליפות פולין באתלטיקה 1937 מוויקיפדיה (בפולנית) כל המנצחים באליפות פולין באתלטיקה 1938 מוויקיפדיה (בפולנית)
גרץ

גרץ (בגרמנית: Graetz או Gerz) הוא שם משפחה ממקור גרמני. האם התכוונתם ל... גראץ – עיר אוסטרית שטורם גראץ – מועדון כדורגל מהעיר האוסטרית גראץ ג'יימי גרץ – שחקנית קולנוע וטלוויזיה יהודייה-אמריקאית חיה גרץ-רן – ציירת ואמנית ישראלית לאו גרץ (Leo Graetz;‏ 1856-1941) – גרמני, בנו של צבי גרץ נורית גרץ – חוקרת ספרות וקולנוע ישראלית צבי גרץ – היסטוריון יהודי-גרמני רבקה גרץ – מחנכת ופילנתרופית יהודיה אמריקאית קפה הנס וגרץ – בית קפה שפעל ברחוב עמק רפאים בירושלים בשנים 1979-1981
המלחמה האנגלו-צרפתית (1213–1214)

המלחמה האנגלו-צרפתית הייתה סכסוך גדול מימי הביניים שהעמיד את ממלכת צרפת מול ממלכת אנגליה ומדינות שונות אחרות. אנגליה נלחמה בניסיון לרסן את כוחו העולה של פיליפ השני, מלך צרפת ולהשיב לעצמה את הנחלות היבשתיות של האימפריה האנגווינית שאיבד ג'ון, מלך אנגליה עשור קודם לכן. היא נחשבת באופן נרחב כמלחמת הקואליציה האנטי-צרפתית הראשונה והגיעה לסיומה בקרב המכריע על בובינס, שם פיליפ הביס את אנגליה ובעלות בריתה. דוכסות נורמנדי, שהייתה בעבר אתר של סכסוך בין ריצ'רד הראשון, מלך אנגליה לפיליפ השני, הפכה להיות אחת הנקודות החמות של המלחמות האנגלו-צרפתיות של ימי הביניים, שכן מלך אנגליה נאלץ להגן על נחלה יבשתית כל כך קרובה לפריז. בשנת 1202 פתח פיליפ השני בפלישה לנורמנדי, שהגיעה לשיאה במצור שנמשך שישה חודשים על שאטו גייאר, שהוביל לכיבוש הדוכסות ושל השטחים השכנים. בשנת 1214, כאשר האפיפיור אינוקנטיוס השלישי כינס ברית של מדינות נגד צרפת, הצטרף אליה ג'ון. בעלות הברית פגשו את פיליפ ליד בובינס והובסו תבוסה מכרעת. הניצחון הצרפתי הביא לכיבוש פלנדריה ושם קץ לניסיונות נוספים של ג'ון להשיב את השטחים האבודים שלו. הסכסוך הזה היה פרק של מאבק בן מאה שנים בין בית קאפה ובית פלנטג'נט על תחומי האנגווינים בצרפת, שהחל עם עלייתו של הנרי השני לכס המלכות האנגלי ב-1154 ויריבותו עם לואי השביעי, והסתיים עם הניצחון של לואי התשיעי על הנרי השלישי בקרב טיילבורג ב-1242. לאחר מסעות המלחמה הצבאיים ההרסניים בצרפת ואובדן חלק גדול מתחומי האנגווינים, המלך ג'ון הפך יותר ויותר לא פופולרי ומלחמת אזרחים פרצה באנגליה כשהלורדים קראו עליו תיגר. כמה מהברונים המורדים, מול מלך חסר פשרות, פנו לנסיך לואי, בנו ויורשו של המלך פיליפ ונכדו של הנרי השני, מלך אנגליה. למרות ייאוש מאביו והאפיפיור אינוקנטיוס השלישי, לואי הפליג לאנגליה עם צבא ב-14 ביוני 1216, כבש את וינצ'סטר ובמהרה שלט במחצית מהממלכה האנגלית. אבל בדיוק כשנדמה היה שאנגליה עומדת להיות שלו, מותו הפתאומי של המלך ג'ון באוקטובר גרם לברונים המורדים לנטוש את לואי לטובת בנו בן התשע של ג'ון, הנרי השלישי. עם ויליאם מרשל בתפקיד יורש העצר, קריאה לאנגלים "להגן על ארצנו" נגד הצרפתים הובילה להיפוך היוצרות בשדה הקרב. לאחר שצבאו הוכה בלינקולן ב-20 במאי 1217 וצי בראשות יוסטאס הנזיר, שניסה להביא תגבורת צרפתית, הובס מול חופי סנדוויץ' ב-24 באוגוסט, לואי נאלץ לעשות שלום על פי תנאי האנגלים. הסעיפים העיקריים של הסכם למבת' היו חנינה למורדים אנגלים, לואי התחייב שלא לתקוף שוב את אנגליה ו-10,000 מארק ניתנו ללואי. ההשפעה של ההסכם הייתה שלואי הסכים שהוא מעולם לא היה מלך אנגליה הלגיטימי. Alan Harding (1993), England in the Thirteenth Century (Cambridge: Cambridge University Press), p. 10. According to L'Histoire de Guillaume le Marechal Louis became "master of the country".
מגדל AZ

מגדל AZ (בצ'כית: AZ tower) הוא המגדל הגבוה ביותר בצ'כיה. הוא ממוקם בעיר ברנו וגובהו 111 מטרים. יש בו 30 קומות. בניית המגדל החלה באפריל 2011. בתחילה תוכנן המגדל להגיע לגובה 85 מטרים, בהמשך עודכנו התוכניות וגובהו העתידי היה אמור להיות 109.5 מטרים. בהמשך עודכן גובהו הסופי – 111 מטרים. עם השלמת גובהו ב־2013 הוכרז כבניין הגבוה במדינה. צילום של המגדל מהאוויר המגדל בבנייה, אפריל 2012 המגדל בבנייה, ינואר 2013 מבט המגדל מדיה וקבצים בנושא מגדל AZ בוויקישיתוף אתר האינטרנט הרשמי של מגדל AZ Valášek, Lukáš (27 במרץ 2013). "V Brně dostavěli nejvyšší budovu Česka. AZ Tower má 111 metrů". Mladá fronta DNES (בצ׳כית). iDnes. נבדק ב-27 במרץ 2013. {{cite web}}: (עזרה) תבנית:Citace elektronické monografie ערך זה הוא קצרמר בנושא גורדי שחקים ובנושא צ'כיה. אתם מוזמנים לתרום לוויקיפדיה ולהרחיב אותו.
המלחמה האנגלו-צרפתית (1294–1303)

המלחמה האנגלו-צרפתית (בצרפתית: Guerre de Guyenne) הייתה סכסוך בין השנים 1294–1298 ו-1300–1303 סביב גסקוניה. הסכם פריז (1303) סיים את הסכסוך. סכסוך רציני התעורר בשנת 1293, כאשר התנגשויות בין מלחים צרפתים ואנגלים גרמו לפיליפ הרביעי, מלך צרפת לזמן את הווסאל שלו לפרלמנט. כאשר טירות גסקוניה שנכבשו על ידי הצרפתים כחלק מההסכם לא הוחזרו לאנגלים לפי לוח הזמנים, אדוארד הראשון, מלך אנגליה ויתר על שבועת האמונים שלו והתכונן להילחם למען אקוויטניה. המלחמה שהתפתחה (1294–1303) נטתה לטובת פיליפ הרביעי, שצבאותיו חדרו עמוק לתוך גסקוניה. אדוארד חידש ברית עם פלנדריה ונסיכים צפוניים אחרים. הוא פתח במערכה בשיתוף עם רוזן פלנדריה באוגוסט 1297, אך נתקל בתבוסה מצד כוח צרפתי בראשות רובר השני, רוזן ארטואה, ובמהלך שביתת נשק מאוקטובר 1297 עד 1303 קבעו המלכים היריבים את הסטטוס קוו. השלום של 1303 המשיך להוות פוטנציאל לסכסוך, על ידי החזרת הדוכסות לאדוארד בתמורה לשבועת אמונים. תוצאה של מלחמה ראשונה זו הייתה חוסר כפיפות כרוני של פלנדריה. לאחר כניעתו וכליאתו של הרוזן, העירוניים הפלמיים מרדו בחיל המצב הצרפתי, והאבירים הצרפתים ספגו תבוסה איומה בקרב דורבנות הזהב ביולי 1302. לאחר מכן התהפך המצב. אך רק בשנת 1305 ניתן היה להגיע להסדר המספק את המלך. בתקופה שבה הלחימה הטילה עומס חסר תקדים על משאבי המלוכה, גסקוניה סיפקה גם כוח אדם. אף מלך אנגלי, לפיכך, לא יכול היה להרשות לעצמו להסתכן בכיבוש צרפתי של גסקוניה, כי יותר מדי עמד על כף המאזניים. המלכים האנגלים כדוכסי אקוויטניה היו חייבים נאמנות פיאודלית למלך הצרפתי והטענות הסותרות של ריבונות וצדק היו מקור תדיר למחלוקות. בהתחשב באי הנוחות של מערכת היחסים הפיאודלית, זה עשוי להיראות מפתיע ששום סכסוך רחב יותר לא צמח ממצב גסקוניה לפני שנות ה-30 של המאה ה-14. אולם עד לאותו עשור המתיחויות שנבעו מהעמדה האנגלית בגסקוניה הוכלו ולא יצאו מכלל שליטה. המלחמה סימנה קו פרשת מים ביחסים בין שתי המעצמות. Encyclopædia Britannica, France – Foreign relations The Origins of the Hundred Years War, History Today, John Maddicott, Published in Volume: 36 Issue: 5, 1986 Ginger M. Lee, "French War of 1294–1303", in Ronald H. Fritze and William Baxter Robison (eds.), Historical Dictionary of Late Medieval England, 1272–1485 (Greenwood, 2002), pp. 215–16 מסת"ב 9780313291241.
פעם לאהוב

"פעם לאהוב" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1972 חברת התקליטים התקליט חיפה, והוא נכלל כרצועה השביעית באלבום האולפן אילנית. "פעם לאהוב" נכתב, הולחן ועובד על ידי אהוד מנור, בעז שרעבי ואלברט פיאמנטה בהתאמה. בעבר עבדו מנור ושרעבי עם הצמד אילן ואילנית בהוצאת רבים משיריהם, דוגמת "רינגולי" ו"עכשיו עכשיו". השיר מחולק לשני חלקים עיקריים, כשבכל אחד יש שלושה בתים, פזמון והתרה. בחלק הראשון מספרת אילנית אילו מעלות צריכות להיות לאדם כדי להתאהב ("בלי לחשוש לאבד את הראש", "בלי לדעת מתי – עבר, הווה, עתיד", "בלי לדעת היכן את הלילה אשן"). עם זאת, בחלק השני היא מציגה מספר דוגמאות לסיפורי התאהבות, הן אמיתיים והן בדיוניים: מערכת היחסים בין פעוט רך לאימו ביום הולדתו והסיפור המקראי בין רות המואבייה לבעז. בשלב ההתרה חוזרת אילנית על רצף קבוע של "לה, לה, לה", ולבסוף היא אומרת את שם השיר. ב-27 בפברואר 1972 נכנס לראשונה למצעד הפזמונים השבועי של רשת ג' במקום ה-16. ב-21 במאי עלה למקום הראשון, שם שהה שבוע אחד בלבד – שירה השני של אילנית מתוך אלבום הבכורה שלה שעושה זאת לאחר "לאורך השדרה שאין בה איש". לבסוף, ב-16 באפריל יצא מהדירוג, לאחר שנים-עשר שבועות צעידה רצופה. במצעד סוף השנה דורג במקום ה-12. פעם לאהוב באתר סטריאו ומונו פעם לאהוב, בביצוע אילנית, סרטון באתר יוטיוב מילות השיר, באתר שירונט פעם לאהוב – אילנית, פזמונט